Kemba Volkers
Kemba Hadlijs Volkers (angļu: Kemba Hudley Walker; dzimis 1990. gada 8. maijā Bronksā, Ņujorkā, ASV) ir bijušais amerikāņu basketbolists, spēlēja saspēles vadītāja pozīcijā. Pēdējā komanda, ko pārstāvēja kā spēlētājs bija Eirolīgas un Francijas ProA līgas klubs AS Monaco Basket, bet iepriekš vairāk nekā 10 sezonas spēlējis Nacionālajā basketbola asociācijā (NBA). K. Volkers ir NBA kluba Šarlotas "Hornets" visu laiku visrezultatīvākais spēlētājs. Četras reizes piedalījies NBA Visu zvaigžņu spēlē. Pēc karjeras noslēguma pievērsies trenera darbam, kļūstot par "Hornets" spēlētāju attīstības treneri.